**People Are Strange**, ամերիկյան The Doors ռոք խմբի երգը։ Երգը ընդգրկվել է խմբի երկրորդ ստուդիական՝ *Strange Days* ալբոմի մեջ։ Հետագայում երգը ձայնագրվել է որպես ալբոմի առաջին սինգլ, և զբաղեցրել է 12-րդ հորիզոնականը Ամերիկայի *U.S. Hot 100* չարթերում, իսկ Ամերիկայի *Cash Box* չարթերում զբաղեցրել է 10-րդ հորիզոնականը։ Երգը գրվել է Ջիմ Մորիսոնի և Ռոբի Կրիեգերի կողմից, չնայած այն փաստին ար ալբոմում երգի գրվելը վերագրված է ամբողջ խմբին։

Երգի ստեղծման պատմությունը
--------------------------

«People Are Strange», երգը ծնվեց 1967 թ. մի երեկոյան, երբ Մորիսոնն ու խմբի կիթառահար Ռոբի Կրիգերը զբոսնում էին հանրահայտ «Laurel Canyon»-ով (1)։ Նրանք բարձրանում էին՝ հարմար մի տեղից մայրամուտը տեսնելու։ Ջիմն ընկճված, դեպրեսիվ հոգեվիճակում էր։ Լեռների թիկունքում մայր մտնող արեգակի պատկերը՝ հորիզոնում ուրվագծված գույներով և դրանցով ներկված հսկա ամպերով, աննկարագրելի էին։ Տեսարանն իսկապես ազդեցիկ էր և կարողացավ Ջիմի հոգին փոքր-ինչ խաղաղեցնել։«Classic Rock» ամսագրի հարցազրույցներից մեկում Կրիգերը պատմել է, որ այդ երեկո Ջիմը խոսել է մարդկային անտարբերությունը կամ սառնությունը օտարի, իրենցից տարբեր մեկ այլ անձի հանդեպ։ «People are strange» ,- շարունակ պտտվում էր նրա մտքում, որը դարձավ նոր բանաստեղծության հիմնաքարը։ Մեկ ժամվա ընթացքում Ջիմը հորինեց խոսքերը։

Ապա շտապեցին տուն, որտեղ Ռոբին դրանց հիման վրա ստեղծեց երաժշտությունը։ Երգը ձայնագրվեց և թողարկվեց «Strange Days» ալբոմի կազմում, 1967 թ. սեպտեմբերին։ Նույն ամսում թողարկվեց սինգլ տարբերակով, որը ամերիկյան հիթ-շքերթի թեժ հարյուրյակում զբաղեցրեց 12-րդ տեղը։ Չնայած երգի հեղինակները Ջիմ Մորիսոնը և Ռոբի Կրիգերն էին, սակայն հեղինակային իրավունքը, ինչպես ալբոմի բոլոր երգերի դեպքում, վերագրված է խմբին։

«The Doors»-ի երկրպագուներն ու խմբի ստեղծագործական կյանքն ուսումնասիրողների մեծ մասը տեքստի իմաստը տարբեր կերպ են մեկնաբանում. այս հարցում տարակարծությունների առիթը «Strange» բառն է՝ անծանոթ, օտար, ուրիշ, տարօրինակ, զարմանալի, անսովոր։ Խմբի թմբկահար Ջոն Դենսմորը մի առիթով ասել է, որ իր կարծիքով՝ «People are strange» երգում Մորիսոնն իրականում խոսում է սեփական խոցելիության մասին։ Քննադատների մի մասը գրեթե համոզված է, որ երգն անդրադառնում է թմրադեղերից կախման մեջ գտնվող մարդու հոգեվիճակին (վստահ՝ Մորիսոնին վկայակոչելով), իսկ մյուս մասը, թերևս առավել ռոմանտիկները, կարծում են, որ երգիչն այստեղ ակնարկում է 20-րդ դարի հիպիներին, որոնք այդ շրջանում օտարված էին հասարակության կողմից։

Անկեղծ ասած՝ երգի հասցեատիրոջը կամ ստեղծման պատճառը փնտրելն այնքան էլ կարևոր չէ։ Անկախ ճշգրիտ հասցեից կամ կարծիքների՝ իրականությանը համապատասխանելուց, «People are strange» երգում Մորիսոնը, անշուշտ նաև երաժշտության հեղինակը, փոխանցել են «ուրիշ լինելու» հոգեվիճակը, երբ դու մի կողմում ես, միգուցե լրիվ մենակ, իսկ մյուս կողմում մարդկանց բազմությունն է, ողջ աշխարհը՝ քեզ չընկալող, քեզ չընդունող, իսկ երբեմն՝ չնկատող սառնությամբ։ Իսկ թե ինչ «ուրիշի» մասին կարող է լինել այն, թող ամեն մեկը դատի իր հոգու սահմաններում։

Պատմություն
-----------

Allmusic-ի վերլուծության մեջ նշվում է որ երգը ընդգծում է խմբի հմայանքը Եվրոպական թատրոնի կաբարետային երաժշտության հանդեպ։ Երգը օտարացման և օտար լինելու մասին է, և Ջիմ Մորիսոնը միգուցե այս երգը հասցեագրել է և հիպպի մշակույթի ներկայացուցիչներին, և բոլոր օտարացած մարդկանց ընդհանուր, կամ էլ *LSD* թմրանյութ օգտագործողներին։ Երգը գրվել է 1967 թվականի սկզբներին այն բանից հետո երբ կիթառիստ Ռոբի Կրիեգերը և վրդովված Մորիսոնը քայլեցին *Laurel Canyon*-ի վերևի մասով։ Ջոն Դենսմորը վստահ է որ երգը Մորիսոնի խոցելիության արտահայտումն է։

Սինգլի Բ կողմը
--------------

Elektra (EK 45621)
1. "People Are Strange" – 2։12
2. "Unhappy Girl" – 2։00

Անձնակազմ
---------

* Ջիմ Մորիսոն - վոկալ
* Ռեյ Մանզարեկ - դաշնամուր
* Ռոբի Կրիգեր - կիթառ
* Ջոն Դենսմոր - հարվածային գործիքներ

Չարթեր
------

| Չարթեր (1967) | Ամենաբարձր հորիզոնական |
| --- | --- |
| Ամերիկա Cash Box | 7 |
| Ամերիկա *Billboard* Hot 100 | 25 |

Ծանոթագրություններ
------------------

1. ↑  Maginnis Tom։ «People Are Strange > Song Review»։ *Allmusic*։ Վերցված է 2012 թ․ հոկտեմբերի 21–ին
2. ↑  Hoskyns Barney (2007)։ *Strange Day*։ Rhino Entertainment Company։ էջ 7
3. ↑


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ջիմ Մորիսոն |
| --- |
|  |
| Ջիմ Մորիսոնի գրած երգերը | Break On Through (To the Other Side) · Celebration of the Lizard · The Crystal Ship · Do It · Easy Ride · The End · Five to One · The Ghost Song · Hello, I Love You · Horse Latitudes · Hyacinth House · L.A. Woman · Light My Fire · Love Me Two Times · Love Street · Moonlight Drive · Not to Touch the Earth · Peace Frog · People Are Strange · Queen of the Highway · Riders on the Storm · Roadhouse Blues · Rock Is Dead · The Soft Parade · Soul Kitchen · Strange Days · Summer's Almost Gone · Shaman's Blues · Sunset (Bird of Prey) · Take It as It Comes · The Movie · Unhappy Girl · The Unknown Soldier · We Could Be So Good Together · Who Scared You · When the Music's Over · Whiskey, Mystics & Men · Wild Child · Wintertime Love · Yes, the River Knows |
|  |
| Ջիմ Մորիսոնի գրած գրքերը | The Lords and The New Creatures · Wilderness · The American Night |
|  |
| Ջիմ Մորիսոնի վրա ազդեցություն թողած բանաստեղծներ և փիլիսոփաներ | Ֆրիդրիխ Նիցշե · Արթյուր Ռեմբո · Մոլիեր · Թոմաս Սթեռնս Էլիոթ · Շառլ Բոդլեր · Պլուտարքոս · Զիգմունդ Ֆրոյդ · Ուիլյամ Բլեյք · Սոփոկլես · Մարտին Հայդեգեր · Ջեյմս Ջոյս · Ֆրանց Կաֆկա · Ժան Կոկտո · Օնորե դը Բալզակ · Ջեք Քերուակ · Ալլեն Գինզբերգ · Լոուրենս Ֆերլինգետի · Ժոզեֆ Քեմպբել · Ջեյմս Ջորջ Ֆրեզեր · Լուիս-Ֆերդինանդ Սելին |
|  |
| Ջիմ Մորիսոնի վրա ազդեցություն թողած երգիչներ | Ֆրենկ Սինատրա · Էլվիս Փրեսլի |
|  |
| Ջիմ Մորիսոնի ընտանիքի անդամները | Ծովակալ Ջորջ Ստեփեն Մորիսոն · Կլարա Վիրջինյա · Աննա Ռոբին · Անդրյու Լի Մորիսոն |
|  |
| Կապված հոդվածներ | The Doors · Ջենիս Ջոպլին |

 |